Olympia Eisstadion Innsbruck

Olympia Eisstadion i Innsbruck er en kunstisbane for hurtigløp på skøyter, 542 moh. Banen ligger vegg-i-vegg med ishallen Olympiaworld Innsbruck (tidligere Olympiahalle Innsbruck). Fotballstadionet Tivoli Neu ligger også i samme område. 

Banen ble bygd til de  olympiske vinterlekene i 1964. Også i 1976 ble de olympiske skøyteløpene arrangert på banen. Det har vært arrangert internasjonale seniormesterskap på banen tre ganger - allround-EM i 1970, sprint-VM i 1974 samt allround-VM i 1990. Under sprintmesterskapet i 1974 ble Per Bjørang den første norske sprintverdensmester. I allround-VM 1990 ble Johann Olav Koss verdensmester. Under junior-VM i 1982 satte Geir Karlstad juniorverdensrekord både på 3000 m og 5000 m - de første juniorverdensrekordene som er satt i Innsbruck. På kvinnesiden satte Anne Henning uoffisielle verdensbestenoteringer på 500m (42,6) og sammenlagt sprint-firkant (174.000) i sesongen 1971/72. Sesongen 1999/2000 satte japanske Sayuri Osuga junior-verdensrekord på 500m med tiden 39,33 under verdenscupstevnet 12. desember.

I perioden 1985 til 2002 ble det hyppig avholdt verdenscupstevner på banen. Men etter 2002 har det ikke vært noen verdenscupstevner der. Banen skulle vært arena for europamesterskapet i 2011, men av økonomiske grunner måtte det østerrikske forbundet si fra seg arrangementet, som ble overlatt til italienske Collalbo.

Referanser
 Complete history list of Junior World Records - recognized by ISU as of July 1st, 2009  Publisert 8. jul 2009. Kompilert av Magne Teigen, WSSSA, NSF, på ISU.org Besøkt 15. nov 2011.
 Olympia Eisstadion Innsbruck  SpeedSkatingNews.info - resultater, banerekorder, mm. Besøkt 3. april 2010
 ISU Communication 1608    ISU.SportCentric.net Publisert 31. mars 2010. Besøkt 3. april 2010

 Eksterne lenker 
 Olympiaworld Innsbrucks hjemmeside
 Offisiell rapport fra Vinter-OL 1964
 Offisiell rapport fra Vinter-OL 1976



  Profil-side på EffeSport.nl

Kategori:Skøytearenaer
Kategori:Idrettsanlegg i Østerrike
Kategori:Hurtigløp på skøyter i Østerrike
Kategori:Sport i Innsbruck
Kategori:Vinter-OL 1976
Kategori:Vinter-OL 1964
Kategori:Sportsanlegg under Vinter-OL for ungdom 2012
Kategori:Artikler i skøytesportprosjektet
Kategori:Byggverk i Innsbruck
Kategori:OL-arenaer